ŠKOLSKA PREVENTIVNA STRATEGIJA – ŠKOLSKA GODINA 2023./2024.

Voditelj ŠPP: Dorja Valek, socijalna pedagoginja, stručna suradnica

Školski preventivni program obuhvaća program prevencije ovisnosti, program prevencije svih oblika neprihvatljivih ponašanja, program smanjenja vršnjačkog nasilja te razvoj otpornosti.

PROCJENA STANJA I POTREBA:

Potreba za ovako koncipiranim Školskim preventivnim programom proizašla je temeljem evaluacije ukupnog učinka Školskog preventivnog programa za prošlu školsku godinu, odnosno kvalitativnih i kvantitativnih podataka (2022./2023.), temeljem zaključaka učiteljski i razrednih vijeća, tijekom savjetodavnog rada s roditeljima učenika, na temelju broja prijavljenih incidenata vezanih uz nasilnička i ovisnička ponašanja učenika te posebice evidentiranih nasilničkih ponašanja na društvenim mrežama. Kreiranju Školskog preventivnog programa prethodi i procjena stanja i potreba koju je ispunio svaki razrednih za svoj razred zasebno te je popratni dio ovog programa. Prema procjeni stručno-razvojne službe škole najveći broj stručnih intervencija i pomoći zatraženo je zbog elektroničkog nasilja, vršnjačkog nasilja i vršnjačkih sukoba, poteškoća mentalnog zdravlja učenika i roditelja, neopravdanog izostajanja s nastave, disfunkcionalnih obiteljskih situacija, slabih roditeljskih kapaciteta, nedjelotvornih roditeljskih stilova te nezadovoljavajuće suradnje roditelja i učitelja. U suradnji s učiteljima razredne i predmetne nastave evidentirano je da u većini razreda postoji potreba za razvijanjem socijalnih i emocionalnih vještina učenika.

Iz navedenoga proizlazi kako je potrebno uložiti veće preventivne napore u razvoj pozitivne slike o sebi i jačanja samopouzdanja, prepoznavanja svojih snaga, primjerenog komuniciranja vlastitih osjećaja i potreba, konstruktivnog rješavanja sukoba te općenito poticanja adekvatnog psihosocijalnog razvoja i pozitivnog mentalnog zdravlja. Navedeni ciljevi ostvarivat će se provedbom grupnih radionica sukladnih razvojnim karakteristikama učenika. Zbog porasta nasilja i sukoba potrebno je djelovati na jačanje komunikacijskih i socijalnih vještina te aktivnosti usmjerene na odnos prema sebi i odnos prema drugima kroz koje se planira pozitivno utjecati na međusobne odnose učenika, ali i pojačati ulogu roditelja u zdravom razvoju djeteta. Osim toga, potrebno je poučavati učenika učenike životnim vještinama te im tako pomoći da prihvate sebe, nauče se skrbiti o svom mentalnom i tjelesnom zdravlju, preuzmu odgovornost za vlastita ponašanja, te da nauče kako uvijek imaju mogućnost izbora. Učenje vještina odvijat će se kroz tri razine – učenjem i usvajanjem vještine, poticanjem primjene ili uvježbavanja vještine te prijenosom/generalizacijom vještine u druge socijalne situacije/kontekste.

Područje suradnje s roditeljima također je područje na kojem je, prema mišljenju stručno-razvojnog tima, potrebno dodatno raditi kako bi suradnja bila što kvalitetnija te kako bi obiteljsko okruženje odgovaralo potrebama učenika te stvaralo uvjete za njihov adekvatan psihosocijalni razvoj. Programom su obuhvaćene sve razine prevencije u školskom i obiteljskom okruženju (univerzalna, selektivna i indicirana).

Preventivne aktivnosti bit će usmjerene na sve učenike škole kroz rad u okviru: određenih nastavnih jedinica u nastavnom procesu, na satovima razrednika, u okviru izvannastavnih aktivnosti (prema Školskom kurikulumu) i izvanškolske aktivnosti. Dio poučavanja odvija se i kroz modul Zdravstvenog odgoja, odnosno Građanskog odgoja, a dio kroz aktivnosti i programe koji se u školi provode u sklopu Školskog preventivnog programa. S pojedinim učenicima ili grupama učenika kod kojih je prepoznata potreba dodatno će se individualno raditi na razvijanju zaštitnih čimbenika prema „konceptu otpornosti“ kako bi im se pomoglo u što uspješnijem suočavanju s izazovima svakodnevice i rizicima kojima su izloženi. Preventivne aktivnosti bit će usmjerene na učenike koje spadaju u skupinu djece rizičnog ponašanja, a provode ih razrednici, stručni tim u školi, školska liječnica, djelatnici MUP-a i drugi stručnjaci po potrebi.

CILJEVI PROGRAMA:

1. UČENICI

* osnaživanje zaštitnih čimbenika tijekom školovanja učenika
* ublažavanje utjecaja rizičnih čimbenika (školski neuspjeh, poteškoće u ponašanju…)
* prepoznavanje vlastitih potreba i emocija
* razvijanje pozitivne slike o sebi i samosvijesti
* razvijanje vještine izražavanja potreba na prihvatljiv način (emocionalne i socijalne vještine)
* sigurno korištenje medija i tehnologije: osvijestiti prednosti i rizike korištenja interneta te pozitivne i potencijalne negativne posljedice vlastitog ponašanja na internetu, prepoznavanje i razumijevanje rizičnih ponašanja na internetu i e – nasilje
* poticanje na društveni angažman i razvijanje građanske odgovornosti

1. UČITELJI

* osnaživanje učitelja i pomoćnika u nastavi kako bi razumjeli potrebe učenika i adekvatno na njih odgovorili
* identifikacija učenika s teškoćama u razvoju
* diferenciranje primjerenih programa za učenike s teškoćama u razvoju

1. RODITELJI

* prepoznavanje potreba djece s ciljem zdravog mentalnog razvoja pojedinca
* upoznavanje s načinima razvijanja pozitivne slike o sebi kod djece
* pružanje podrške u razumijevanju potreba učenika s teškoćama u razvoju
* povećanje roditeljskih kompetencija
* primjena adekvatnog odgojnog stila te primjerenog discipliniranja djece

OČEKIVANI ISHODI:

* Povećana svijest o emocijama kod učenika, prepoznavanje, kanaliziranje i upravljanje emocijama, posebice u rizičnim situacijama: samokontrola-regulacija emocija
* Učenici će iskazivati povećanu otpornost
* Učenici će prepoznati vlastite snage
* Smanjeni broj rizičnih ponašanja, posebice ovisničkih i nasilnih ponašanja
* Prepoznat napredak u socijalnim i emocionalnim vještinama te u obrazovnim postignućima učenika od strane odgojno-obrazovnih subjekata (učitelja, roditelja, školskog liječnika…)
* Povećana zainteresiranost za školu, privrženost školi
* Redovitije polaženje nastave i povećana zainteresiranost za školu
* Učenici će moći sami pronalaziti djelotvorna i mirna rješenja svakodnevnih vršnjačkih sukoba – ovladati i primijeniti tehnike samosvjesnog ponašanja
* Učenici će generirati više rješenja za problem
* Učenici će znati procijeniti na primjerima životnih situacija utjecaj vršnjaka na donošenje odluka i primijeniti potrebne vještine odolijevanja pritisku
* Prepoznati odnos odolijevanja pritisku vršnjaka i pripadanja skupini vršnjaka – opisati i primijeniti korake
* Zauzeti se za vlastiti stav/mišljenje i argumentirati ga
* Učenici će imati svijest o važnosti poštivanja tuđih prava i sloboda, što će doprinijeti smanjenju nasilnih incidenata
* Učenici će imati svijest o odgovornom ponašanju na internet što će doprinijeti smanjenju cyberbulling-a, neadekvatnoj komunikaciji putem društvenih mreža i svijesti o medijskoj pismenosti
* Prepoznati rizike i povezati štetne posljedice povezane s uporabom sredstava ovisnosti i ovisničkim ponašanjem
* Razlikovati kratkoročne od dugoročnih posljedica korištenja sredstava ovisnosti i drugih rizičnih ponašanja na osobu, obitelj, vršnjake, školsko i akademsko postignuće
* Učitelji će prepoznavati i adekvatno odgovarati na potrebe učenika
* Roditelji će zadovoljavati potrebe svoje djece
* Roditelji će primjenjivati adekvatan odgojni stil te disciplinirati djecu na primjeren način
* Roditelji će kreirati funkcionalno i podržavajuće obiteljsko okruženje koje će omogućiti pozitivan psihosocijalni razvoj djece

NAČIN REALIZACIJE

* OBLIK: produženi boravak (1.-3. r.), satovi razrednika (1.-8. r.),redovna nastava (obilježavanje prigodnih datuma), pojačani individualni rad s učenicima u riziku i obiteljima u riziku, rad u paru, rad u maloj skupini, izvannastavne aktivnosti i organiziranje slobodnog vremena djece, rad s roditeljima učenika (predavanja, radionice, savjetovanje)
* SUDIONICI: učenici od 1. -8. razreda, roditelji učenika, razrednici i predmetni učitelji, stručni suradnici, školska liječnica, vanjski suradnici
* NAČIN UČENJA: iskustveno učenje, učenje kroz igru i igru uloga (zadovoljavanje osnovnih psiholoških potreba), kroz interaktivni trening socijalnih i emocionalnih vještina, putem sudjelovanja u obilježavanju prigodnih datuma, putem samoprocjene, povratne informacije
* METODE POUČAVANJA: prikaz slučaja, kreativno pisanje, rad na tekstu, interaktivne igre, edukacijske i motivacijske radionice, iskustvene radionice, izrade plakata, likovnih radova, igranje uloga dramske tehnike, grupne diskusije, uvježbavanje vještine i procjena napretka, brainstorming, rasprave, razgovor, igre simulacije i imitacije i ostale kreativne tehnike.
* TRAJANJE: tijekom školske godine u dogovoru s razrednicim

#### RAD S UČENICIMA

|  |  |  |  |  |  |  |
| --- | --- | --- | --- | --- | --- | --- |
| *PROGRAM/AKTIVNOSTI* | | | | | | |
| *Naziv programa/aktivnosti*  *Kratak opis, ciljevi* | ***Program:***   1. ***Evaluiran*** 2. ***Ima stručno mišljenje/preporuku\*\**** 3. ***Ništa od navedenoga*** | *Razina intervencije*  *a) Univerzalna*  ***b)Selektivna c)Indicirana*** | ***Razred*** | ***Broj učenika*** | ***Planirani broj susreta*** | ***Voditelj, suradnici*** |
| Poštujte naše znakove  Cilj: sigurnost u prometu | Evaluiran | Univerzalna | 1.a  1.b | 30 | 1 | Pedagoginja i razrednice u suradnji s policijskim službenicima |
| Školski medni dan s hrvatskih pčelinjaka  Cilj: podizanje razine znanja o važnosti meda kao sastavnog dijela pravilne i nutritivno prihvatljivije prehrane, educiranje o važnosti pčelarstva. | Ima stručno mišljenje Ministarstva poljoprivrede RH | Univerzalna | 1.a  1.b | 30 | 1 | Pedagoginja i učiteljice |
| Sociometrijska ispitivanja  Cilj: poticati razvoj zdravog razrednog okruženja, otkrivanje djece rizičnog ponašanja i pravovremeno poduzimanje odgovarajućih oblika pomoći | Ništa od navedenog | Univerzalna | 2.-8. razred | 168 | 2 | Socijalna pedagoginja i pedagoginja  \*sociometrijska ispitivanja provode se prema procjeni stručnih suradnica i razrednika |
| Projekt Sandučić povjerenja  Cilj: omogućiti svim učenicima da, bez straha od izlaganja ili neugodnosti, mogu podijeliti svoja pitanja, razmišljanja, osjećaje i brige. | Ništa od navedenog | Univerzalna | 1.-8- razred | 198 | Tijekom nastavne godine | Socijalna pedagoginja |
| „Družionice“ – Razvoj životnih vještina | Ima stručno mišljenje | Univerzalna | 1.a  1.b | 30 | 9 susreta | Socijalna pedagoginja i razrednice |
| Socijalnopedagoški preventivni program Emica – razvoj emocionalnih vještina putem igrica  Cilj: Razvoj emocionalnih vještina koje pridonose emocionalnoj prilagodbi i mentalnom zdravlju učenika, prepoznavanje, razumijevanje i prihvaćanje emocija, iskazivanje emocija na primjerene načine, uočavanje povezanosti emocija i ponašanja, osvještavanje značaja takozvanih ugodnih emocija i prihvaćanja takozvanih neugodnih emocija | Evaluiran  Ima stručno mišljenje AZOO | Univerzalna | 2.a  3.a | 48 | 7 susreta | Socijalna pedagoginja i razrednice |
| RESCUR: Na valovima otpornosti  Cilj: Razviti i poboljšati socijalno i emocionalno učenje djece, poticati zdrave odnose među djecom i pozitivno i prosocijalno ponašanje, poticati mentalno zdravlje i dobrobit djece pogotovo one koja su izložena rizicima te poboljšati njihovu akademsku angažiranost i motivaciju za učenjem. | Evaluiran  Ima stručno mišljenje/preporuku | Univerzalna | 2.a  3.a  4.a  5.a  5.b | 99 | 10-12 susreta | Razrednici i učiteljice u produženom boravku  Socijalna pedagoginja (5.a) |
| Projekt prevencija vršnjačkog nasilja i bihevioralnih ovisnosti  Cilj: Razvoj socijalnih i emocionalnih kompetencija te podizanje samosvijesti učenika s ciljem smanjenje prevalencije vršnjačkog nasilja, vršnjačkog nasilja na internetu te smanjenje prevalencije bihevioralnih ovisničkih ponašanja učenika. | Ništa od navedenog | Univerzalna | 2.a  6.a  8.a | 72 | 1 susret  1 susret  4 susreta | Udruga „Ti si OK“ – Sonja Jarebica, socijalna pedagoginja |
| Razvoj pozitivne slike o sebi  Cilj: prihvaćanje sebe takvog kakav jesam, razvijanje pozitivne slike o sebi, jačanje međusobnih odnosa vršnjaka. | Evaluiran | Univerzalna | 6.a | 24 | 6 susreta | Socijalna pedagoginja i razrednica |
| MAH-1 „Mogu, ako hoću“  Cilj: upoznavanje učenika s poslovima policije i razvijanje suradničkog odnosa | Ima stručno mišljenje | Univerzalna | 4.a | 25 | 1 susret | Pedagoginja i VIII. Policijska postaja |
| PIA“Prevencija i alternativa“  Cilj: Prevencija nasilničkog ponašanja, vandalizma i ovisnosti s aspekta policijskog postupanja | Ima stručno mišljenje | Univerzalna | 6.a | 24 | 1 susret | Pedagoginja i VIII. Policijska postaja |
| „Zdravlje na kvadrat“ – preventivne radionice za jačanje socijalnih vještina osnovnoškolaca  Cilj: jačanje socijalno-emocionalnih vještina osnovnoškolaca kako bi se očuvalo njihovo mentalno zdravlje, ali spriječio početak i porast zlouporabe različitih sredstava ovisnosti.  (Projekt Ministarstva zdravstva) | Ima stručno mišljenje/preporuku | Univerzalna | 7.a | 19 | 7 susreta | Vanjski suradnici – psiholozi Nastavnog zavoda za javno zdravstvo dr.Andrija Štampar  Socijalna pedagoginja |
| Program prevencije ovisnosti  Aktivnosti u mjesecu borbe protiv ovisnosti  Cilj: promoviranje zdravih stilova života, podizanje razine svijesti o štetnim, zdravstvenim i socijalnim posljedicama ovisnosti. | Ništa od navedenog | Univerzalna | 5.-8. razred | 95 | 1 susret | Pedagoginja i razrednici |
| „Razmisli o budućnosti“  Cilj: upoznati vlastite interese, sposobnosti, vrijednosti i ambicije te povezati s izborom zanimanja, otkriti mogućnosti koje se pružaju nakon završetka školovanja, isplanirati odgovarajuće školovanje. | Ništa od navedenoga | Univerzalna | 8.a | 26 | 6 susreta | Stručna služba i razrednik |
| „Profesionalna orijentacija“  Cilj: upoznavanje učenika sa srednjim školama, procedurom e-upisa, informirati učenike o mogućnostima nastavka srednjoškolskog obrazovanja te im pomoći prilikom izbora | Ništa od navedenoga | Univerzalna | 8.a | 26 | 2 susreta | Pedagoginja |
| Kako učiti i naučiti  Cilj: poticati učenike na bolji šk. uspjeh, upoznati učenike s tehnikama učenja | Ništa od navedenog | Univerzalna  Selektivna | 5.-8. razred | 95 | Tijekom nastavne godine | Pedagoginja |
| Identifikacija i rad s učenicima s teškoćama u razvoju  Prema programu rada s učenicima s TUR | Ništa od navedenog | Selektivna | 1.-8. razredi |  | Tijekom nastavne godine | Socijalna pedagoginja i pedagoginja |
| Zdravstveni odgoj  Cilj: promicanje zdravog stila života i životnih navika, te odgovornog ponašanja i vrijednosti | Ima stručno mišljenje | Univerzalna | 1.-8. razredi | 198 | Tijekom nastavne godine | Razrednici, školska liječnica |
| Građanski odgoj  Cilj: Učenik kao građanin razredne, školske i lokalne zajednice | Ima stručno mišljenje | Univerzalna | 1.-8. razredi | 198 | Tijekom nastavne godine | Razrednici i pedagoginja |
| Vijeće učenika  Cilj: predlaganje mjera za unapređenje odgojno-obrazovnog procesa, poticanje učenika na sudjelovanje u aktivnostima škole, promicanje međusobnog uvažavanja među učenicima u školi | Ništa od navedenog | Univerzalna | 1.-8. razredi | Predst-vnici razrednih odjela | Nekoliko puta tijekom nastavne godine | Ravnateljica, pedagoginja |

#### RAD S RODITELJIMA

|  |  |  |  |  |  |
| --- | --- | --- | --- | --- | --- |
| *Oblik rada aktivnosti*   1. Individualno savjetovanje 2. Grupno savjetovanje 3. Roditeljski sastanak 4. Vijeće roditelja | *Razina intervencije*   1. Univerzalna 2. Selektivna 3. Indicirana | *Sudionici* | *Tema/Naziv radionice/*  *predavanja* | *Planirani broj susreta* | *Voditelj/*  *suradnici* |
| Roditeljski sastanak – grupno savjetovanje | univerzalna | Roditelji učenika 1. razreda | Polazak u prvi razred | 1 | Učiteljice |
| Roditeljski sastanak – radionica | univerzalna | Roditelji učenika 1. razreda | Poruke koje šaljemo djeci - roditeljski odgojni stilovi | 1 | Dorja Valek, socijalna pedagoginja |
| Roditeljski sastanak – predavanje | univerzalna | Roditelji učenika 2. razreda  Roditelji učenika 6. razreda | Utjecaj roditeljskog ponašanja i stavova na emocionalna stanja djece i vršnjačke odnose  Utjecaj roditeljskog ponašanja i stavova na emocionalna stanja djece i vršnjačke odnose | 1  1 | Udruga „Ti si OK“ – Sonja Jarebica, socijalna pedagoginja |
| Roditeljski sastanak – tematsko predavanje | univerzalna | Roditelji učenika 2. i 3. razreda | Razvoj emocionalnih vještina kod djece (EMICA) | 1 | Dorja Valek, socijalna pedagoginja |
| Roditeljski sastanak – predavanje | univerzalna | Roditelji učenika 4. razreda | Socijalne vještine djece  Prelazak iz razredne u predmetnu nastavu | 1  1 | Socijalna pedagoginja  Pedagoginja |
| Roditeljski sastanak – predavanje | univerzalna | Roditelji učenika 6. razreda | MAH 2 “Mogu, ako hoću” | 1 | Policijski službenici |
| Roditeljski sastanak – radionica | univerzalna | Roditelji učenika 5.a i 5.b razreda | Kako roditelji modeliraju ponašanje svoje djece | 1 | Dorja Valek, socijalna pedagoginja |
| Roditeljski sastanak – predavanje | univerzalna | Roditelji učenika 7. i 8. razreda | Mentalno zdravlje adolescenata i prevencija ovisnosti | 1 | Andreja Radić – Nastavni zavod za javno zdravstvo „dr. Andrija Štampar“ |
| Roditeljski sastanak – predavanje | univerzalna | Roditelji učenika 8. razreda | Profesionalno informiranje  Upisi u srednju školu | 1 | Razrednik i pedagoginja |
| Savjetovalište za roditelje – individualno savjetovanje | selektivna  indicirana | Roditelji učenika od 1. do 8. razreda | Roditeljski stilovi i razvoj djetetove slike o sebi  Problemi u ponašanju i odgojni postupci roditelja  Obiteljske snage i vještine  Usklađivanje roditelja s prepoznatim potrebama djeteta  Poteškoće u obiteljskoj dinamici i vanjski suporti  Prema potrebi roditelja | Tijekom školske godine | Dorja Valek, socijalna pedagoginja |
| Individualno i grupno savjetovanje | Selektivna  indicirana | Roditelji učenika s teškoćama u razvoju i roditelja učenika u riziku za razvoj problema u ponašanju | Prema potrebama učenika i roditelja | Tijekom školske godine po potrebi | Socijalna pedagoginja i pedagoginja |
| Vijeće roditelja | univerzalna | Predstavnici roditelja | Plan i program rada škole u aktualnoj šk. godini (GPP/ ŠK)  Provedba projekata/preventivnih programa/ iz aktualnog školskog kurikuluma – realizacija  Izvješća o realizaciji GPP/ŠK | Tijekom školske godine | Ravnateljica  Socijalna pedagoginja |

#### RAD S UČITELJIMA

|  |  |  |  |  |  |
| --- | --- | --- | --- | --- | --- |
| *Oblik rada aktivnosti*   1. Individualno savjetovanje o postupanju prema učenicima 2. Grupno savjetovanje s ciljem prevencije problema u ponašanju 3. Razredna vijeća 4. Učiteljska vijeća | *Razina intervencije*   1. Univerzalna 2. Selektivna 3. Indicirana | *Sudionici* | *Tema/Naziv radionice/*  *predavanja* | *Planirani broj susreta* | *Voditelj/*  *suradnici* |
| Učiteljsko vijeće | univerzalna | Učitelji i stručne suradnice | Stručno predavanje  Postupanje odgojno – obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima  Protokol o postupanju u slučaju nasilja među djecom i mladima | 1 | Dorja Valek, socijalna pedagoginja |
| Učiteljsko vijeće | univerzalna | Učitelji i stručne suradnice | Učenici s teškoćama – podrška, vrednovanje i ocjenjivanje | 1 | Vanjski suradnik Darko Kobetić, prof.reh |
| Učiteljsko vijeće | univerzalna | Učitelji i stručne suradnice | Stručno predavanje  Uloga odgojno-obrazovnih radnika u provedbi školske preventivne strategije | 1 | Dorja Valek, socijalna pedagoginja |
| Učiteljsko vijeće | univerzalna | Učitelji i stručne suradnice | Prepoznavanje loših odnosa među djecom i intervencija kroz preventivne sadržaje | 1 | Udruga „Ti si OK“ – Sonja Jarebica, socijalna pedagoginja |
| Učiteljsko vijeće | univerzalna | Učitelji i stručne suradnice | Ispitna anksioznost | 1 | Vanjski suradnik psiholog dr.sc.Tanja Jurin |
| Grupno i indivualno savjetovanje s ciljem prevencije problema | selektivna | Razrednici i učiteljice produženog boravka od 2. do 5. razreda | Edukacija za provedbu preventivnog programa “RESCUR” | 3 | Dorja Valek socijalna pedagoginja |
| Individualno savjetovanje | selektivna | Učitelji | Strukturirano praćenje nastave | Prema GPP pedagoga i prema potrebi | Jasna Nurudinović, pedagog |
| Individualno savjetovanje | selektivna  indivirana | Učitelji | Strukturirano praćenje funkcioniranja učenika s teškoćama u učenju, problemima u ponašanju i emocionalnim problemima, s teškoćama uvjetovanih odgojnim, socijalnim, ekonomskim, kulturalnim i jezičnim čimbenicima, s teškoćama u razvoju i u riziku za razvoj problema u ponašanju | Prema GPP socijalnog pedagoga | Dorja Valek socijalna pedagoginja |
| Individualno savjetovanje  Razredna vijeća | selektivna  indicirana | učitelji | Postupanje i smjernice za rad s učenicima s teškoćama i učenicima s problemima u ponašanju | Prema GPP socijalnog pedagoga | Dorja Valek socijalna pedagoginja |
| Individualno savjetovanje | selektivna  indicirana | Pomoćnici u nastavi | Postupanje i smjernice za rad s učenicima s teškoćama i učenicima s problemima u ponašanju | Prema GPP socijalnog pedagoga | Dorja Valek socijalna pedagoginja |